open-index/open-wikipedia-markdown huggingface dataset:
Вольга Васілеўна Сцепусь

**Вольга Васілеўна Сцепусь** () — беларускі трэнер, дэпутатка Палаты прадстаўнікоў Нацыянальнага сходу Рэспублікі Беларусь з 2024 года. Старшыня Беларускай федэрацыі плавання.

## Біяграфія 
Нарадзілася 30 ліпеня 1983 года ў г. Брэсце.

Скончыла Брэсцкі дзяржаўны ўніверсітэт імя А. С. Пушкіна па спецыяльнасці «Фізічная культура і спорт» са спецыялізацыяй «Трэнерская работа» (баскетбол); аспірантуру Беларускага дзяржаўнага ўніверсітэта фізічнай культуры па спецыяльнасці «Тэорыя і методыка фізічнага выхавання, спартыўнай трэніроўкі, аздараўленчай і адаптыўнай фізічнай культуры»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае кіраванне і эканоміка».

Працавала настаўнікам фізічнай культуры ў Сярэдняй школе № 25 г. Брэста; выкладчыкам кафедры спартыўных дысцыплін Брэсцкага дзяржаўнага ўніверсітэта імя А. С. Пушкіна; спартсменам-інструктарам баскетбольнага клуба БрДУ — ЦАР «Вікторыя»; інструктарам спартыўнага збудавання, начальнікам аддзела па фізкультурна-аздараўленчай і спартыўна-масавай рабоце, намеснікам дырэктара па пазабюджэтнай дзейнасці, трэнерам па спорце (сілавы трэнінг), дырэктаркай Брэсцкага абласнога цэнтра алімпійскага рэзерву па водных відах спорту.

У 2024 годзе стала дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Брэсцкай-Цэнтральнай акругі № 2. Член Пастаяннай камісіі па ахове здароўя, фізічнай культуры, сямейнай і маладзёжнай палітыцы.

## Узнагароды 
Узнагароджана ганаровымі граматамі і граматамі Міністэрства спорту і турызму Рэспублікі Беларусь, упраўлення спорту і турызму Брэсцкага абласнога выканаўчага камітэта, нагрудным знакам «За заслугі» грамадскага аб’яднання «Беларуская федэрацыя плавання».

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Трэнеры Беларусі
Аляксандр Мікалаевіч Стома

**Аляксандр Мікалаевіч Стома** (нар. 8 чэрвеня 1965, г. Дзісна, Мёрскі раён, Віцебская вобласць) — беларускі ўрач, дэпутат Палаты прадстаўнікоў Нацыянальнага сходу Рэспублікі Беларусь з 2024 года.

## Біяграфія 
Нарадзіўся 8 чэрвеня 1965 года ў г. Дзісне Мёрскага раёна Віцебскай вобласці.

Скончыў Віцебскі дзяржаўны медыцынскі інстытут па спецыяльнасці «Лячэбная справа»; прайшоў перападрыхтоўку ў Беларускай медыцынскай акадэміі паслядыпломнага навучання, урач-арганізатар аховы здароўя.

Працаваў урачом-отарыналарынголагам у МСЧ ВА «Бабруйскшына»; урачом-отарыналарынголагам паліклінікі № 1 г. Наваполацка; урачом-ардынатарам лор-аддзялення Наваполацкай цэнтральнай гарадской бальніцы; урачом-отарыналарынголагам паліклінікі № 2 ААТ «Нафтан»; намеснікам галоўнага ўрача па амбулаторна-паліклінічнай рабоце Наваполацкай цэнтральнай гарадской бальніцы; галоўным урачом Полацкай цэнтральнай гарадской бальніцы.

Выбіраўся дэпутатам Наваполацкага гарадскога Савета дэпутатаў 27-га і 28-га скліканняў, дэпутатам Віцебскага абласнога Савета дэпутатаў 28-га склікання.

Член Беларускай партыі «Белая Русь».

У 2024 годзе стаў дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Полацкай сельскай акругі № 28. Член Пастаяннай камісіі па бюджэце і фінансах.

## Узнагароды 
Узнагароджаны нагрудным знакам «Выдатнік аховы здароўя Рэспублікі Беларусь».

Удастоены звання «Чалавек года Віцебшчыны — 2016».

## Сям’я 
Жанаты, мае дваіх дзяцей.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Дэпутаты Наваполацкага гарадскога Савета дэпутатаў 28-га склікання
Катэгорыя:Дэпутаты Віцебскага абласнога Савета дэпутатаў 28-га склікання
Катэгорыя:Дэпутаты Наваполацкага гарадскога Савета дэпутатаў 27-га склікання
Катэгорыя:Медыкі Беларусі
Туплава

**Туплава** () — вёска ў воласці Сетамаа павета Вырумаа, Эстонія. Да адміністрацыйнай рэформы мясцовых самакіраванняў Эстоніі 2017 года ўваходзіла ў склад воласці Мерэмяэ.

## Насельніцтва 
## Крыніцы 
Катэгорыя:Населеныя пункты Эстоніі
Трэскі

**Трэскі**:

## Беларусь 
* Трэскі (Маладзечанскі раён)

## Эстонія 
* Трэскі (Сетамаа)
Холдзі (Рыўгэ)

**Холдзі** () — вёска ў воласці Рыўгэ павета Вырумаа. Да адміністрацыйнай рэформы самакіраванняў Эстоніі ў 2017 годзе вёска належала воласці Хаанья.

## Насельніцтва 
## Крыніцы 
Катэгорыя:Населеныя пункты Эстоніі
Валастэ (вадаспад)

**Валастэ** () — самы высокі вадаспад у Эстоніі (вышыня — 30,5 метраў) і краінах Балтыі. У 1996 годзе камісіяй акадэміі навук аб'яўлены прыроднай спадчынай і нацыянальным сімвалам Эстоніі.

Размешчаны ў павеце Іда-Вірумаа недалёка ад горада Кохтла-Ярвэ. Вадаспад быў створаны штучнай пратокай, арганізаванай для адводу лішкаў вады з палёў. Вада падае з глінта, які складаецца з пясчаніку і старажытных сілурыйскіх вапнякоў. У халодныя зімы вадаспад замярзае.
Кацярына Адамаўна Серафіновіч

**Кацярына Адамаўна Серафіновіч** (нар. 23 мая 1965, в. Зенявічы, Воранаўскі раён, Гродзенская вобласць) — беларуская журналістка, дэпутатка Палаты прадстаўнікоў Нацыянальнага сходу Рэспублікі Беларусь з 2024 года.

## Біяграфія 
Нарадзілася 23 мая 1965 года ў вёсцы Зенявічы Воранаўскага раёна Гродзенскай вобласці.

Скончыла Беларускі дзяржаўны ўніверсітэт імя У. І. Леніна па спецыяльнасці «Журналістыка».

Прайшла шлях ад карэспандэнта газеты «Уперад» да галоўнага рэдактара рэдакцыі «Лідская газета», намесніца дырэктара па друкаваных СМІ «ЛідаМедыяКампанія».

З’яўлялася членам Савета Рэспублікі Нацыянальнага сходу Рэспублікі Беларусь сёмага склікання, была членам Пастаяннай камісіі па міжнародных справах і нацыянальнай бяспецы.

У 2024 годзе стала дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Лідскай акругі № 55. Член Пастаяннай камісіі па міжнародных справах.

## Узнагароды 
Узнагароджана ганаровымі граматамі Нацыянальнага сходу Рэспублікі Беларусь, Савета Міністраў Рэспублікі Беларусь, Міністэрства інфармацыі Рэспублікі Беларусь, Гродзенскага абласнога выканаўчага камітэта, Гродзенскага абласнога Савета дэпутатаў, Лідскага раённага выканаўчага камітэта, залатым медалём МПА СНД і Міждзяржаўнай тэлерадыёкампаніі «Мір» «Древо дружбы». Мае падзячныя пісьмы Прэзідэнта Рэспублікі Беларусь.

Лаўрэат прэміі Гродзенскага аблвыканкама «Чалавек года Гродзеншчыны» ў грамадска-палітычнай сферы.

## Сям’я 
Замужам, мае дачку.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Журналісты Беларусі
Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання
Салмэ (пасёлак)

**Са́лмэ** () — пасёлак у воласці Саарэмаа павета Саарэмаа, Эстонія. Да адміністрацыйнай рэформы мясцовых самакіраванняў Эстоніі 2017 года ўваходзіў у склад аднайменнай воласці і быў яе адміністрацыйным цэнтрам. Першая пісьмовая згадка пра Салмэ адносіцца да 1461 года. Дзейнічаюць асноўная школа (у 2002/2003 навучальным годзе 171 вучань, у 2009/2010 навучальным годзе 127 вучняў), дом культуры, бібліятэка і пошта.
## Насельніцтва 
## Крыніцы 
Катэгорыя:Населеныя пункты Эстоніі
Львоўска-Сакальская епархія ПЦУ

**Львоўска-Сакальская епархія** — епархія Праваслаўнай царквы Украіны ў Львоўскай вобласці Украіны. Заснавана ў 1992 годзе. Да ўтварэння ПЦУ была епархіяй Украінскай праваслаўнай царквы Кіеўскага патрыярхату.

## Кафедральны храм 
* Царква Пакрова Прасвятой Багародзіцы ў Львове

## Благачынні 
* Бродыўскае благачыннае
* Бускае благачыннае
* Гарадоцкае благачыннае
* Жоўкіўскае благачыннае
* Золачыўскае благачыннае
* Кам’янка-Бугскае благачыннае
* Львоўскае благачыннае
* Пэрэмышлянскае благачыннае
* Пустомытаўскае благачыннае
* Радэхіўскае благачыннае
* Сакальскае благачыннае

## Спасылкі 

Катэгорыя:З’явіліся ў 1992 годзе
Катэгорыя:1989 год ва Украіне
Катэгорыя:Епархіі Праваслаўнай царквы Украіны
Рынчын-дацан

**Рынчын-дацан** () — будыйскі храм (дацан) у Савецкім раёне Новасібірска, адкрыты ў 2015 годзе.

## Гісторыя 
У 2012 годзе, дзякуючы ахвяраванням буратаў і іншых прыхільнікаў, у мікрараёне Ніжняя Яльцоўка пачалося будаўніцтва дацана.

Побач з будыйскім храмам знаходзяцца 2 бурацкія юрты, у якіх наведвальнікаў знаёмяць з побытам і культурай качавых народаў, запрашаюць на прыём у адмыслоўца па тыбецкай медыцыне, а таксама частуюць бурацкай нацыянальнай стравай — буузамі.

## Галерэя 

Файл:Ринчин Дацан, Новосибирск 03.jpg|Прыхаджане перад храмам.
Файл:Ринчин Дацан, Новосибирск 04.jpg|
Файл:Ринчин Дацан, Новосибирск 05.jpg|
Файл:Ринчин Дацан, Новосибирск 06.jpg|Адна з юрт.

## Крыніцы 
## Спасылкі 
* Будыйскі дацан. Турыстычны партал Новасібірскай вобласці. 
* У Новасібірску адкрылі першы будыйскі храм. НГС.НОВОСТИ. 
* У Новасібірску адкрываецца першы будыйскі храм. ВЕСТИ.RU. 

Катэгорыя:Манастыры паводле алфавіта
Катэгорыя:Культавыя збудаванні Новасібірска
Катэгорыя:Савецкі раён (Новасібірск)
Катэгорыя:Дацаны Будыйскай традыцыйнай сангхі Расіі
Пістынь

**Пі́стынь** — вёска ў Косіўскім раёне Івана-Франкоўскай вобласці, на Гуцульшчыне.

Размешчана на беразе ракі Пістынькі, правага прытоку Прута.

Насельніцтва — 3706 чалавек (1.1.2021).

Катэгорыя:Населеныя пункты Івана-Франкоўскай вобласці
Boeing 747-8

**Boeing 747-8** — двухпалубны шырокафюзеляжны пасажырскі самалёт, распрацаваны кампаніяй Boeing. Анансаваны ў 2005 годзе, гэты авіялайнер стаў апошняй версіяй серыі Boeing 747 з падоўжаным фюзеляжам, перапраектаваным крылом і палепшанай эканамічнай эфектыўнасцю. Boeing 747-8 з’яўляецца самым вялікім камерцыйным самалётам, пабудаваным у ЗША, а таксама самым доўгім пасажырскім самалётам у свеце, перавысіўшы даўжыню Airbus A340-600 амаль на метр.

## Гісторыя 
Першы палёт адбыўся 8 лютага 2010 года. Першым эксплуатантам грузавога 747-8 стала авіякампанія Cargolux Airlines, якая атрымала першы самалёт 13 кастрычніка 2011; першым камерцыйным уладальнікам пасажырскай версіі 25 красавіка 2012 года стала Lufthansa (першы прыватны самалёт быў пастаўлены ў лютым).

У снежні 2014 года ў ЗША было абвешчана, што на замену самалётам Boeing VC-25 будуць заменены на тры Boeing 747-8. 11 жніўня 2010 года ўрад Паўднёвай Карэі паведаміў, што ён разглядае магчымасць набыцця 747-8 у якасці прэзідэнцкага самалёта.

На снежань 2018 года было замоўлена 154 экзэмпляры Boeing 747-8 (36 пасажырскіх, 107 грузавых і 11 VIP-версій). 6 снежня 2022 года быў зроблены апошні самалёт, перададзены авіякампаніі Atlas Air.

## У культуры 
Лічылася, што «747-8» выканаў ролю лайнера SkyFleet S570 у фільме Казіно «Раяль», дзе супер-сучасны лайнер хацелі ўзарваць тэрарысты, а выратаваў яго Джэймс Бонд. Праўда ў фільме самалёт крыху змянілі, а менавіта, перасунулі вонкавыя рухавікі, сумясцілі іх з унутранымі і павесілі дадатковыя паліўныя бакі. Насамрэч, у момант здымак фільма ніводнага асобніка «747-8» яшчэ не існавала. А ролю лайнера SkyFleet S570 выканаў замаскіраваны Boeing 747-236B, (s/n 21831/440) 1980 года пабудовы, які лятаў да 2002 года ў British Airways (Reg G-BDXJ). З 25 мая 2005 года ён знаходзіцца ў аэрапорце Дансфолд (код EGTD) у Англіі. На рулёжках менавіта гэтага аэрапорта знаходзіцца траса тэлепраекта Top Gear. Гэты ж самалёт буксіраваў «Volkswagen Touareg» у тэлеперадачы Fifth Gear. Нос самалёта вярнулі ў зыходны стан, але бутафорскія рухавікі засталіся.

## Крыніцы 
Катэгорыя:Самалёты Boeing
Катэгорыя:Пасажырскія самалёты
Шкляраў

**Шкляраў** — прозвішча.

## Вядомыя носьбіты 
* Віталь Валянцінавіч Шкляраў (нар. 1976) — беларускі і амерыканскі палітычны кансультант, паліттэхнолаг.
* Фёдар Рыгоравіч Шкляраў (1925—1988) — беларускі краязнавец, калекцыянер.
Аляксандр Міхайлавіч Авечкін

**Алякса́ндр Міха́йлавіч Аве́чкін** (; , , Расійская СФСР, СССР) — расійскі хакеіст, левы крайні нападаючы і капітан клуба НХЛ «Вашынгтон Кэпіталз». Уладальнік Кубка Стэнлі 2018 года. Трохразовы чэмпіён свету (2008, 2012, 2014).

4 красавіка 2025 года капітан «Вашынгтона» Аляксандр Авечкін зрабіў дубль у матчы рэгулярнага чэмпіянату НХЛ з «Чыкага Блэкхокс», што дазволіла яму дасягнуць адзнакі ў 894 шайбы ў рэгулярным сезоне НХЛ і зраўняцца з рэкордам Уэйна Грэцкі. 6 красавіка ён закінуў шайбу ў матчы з «Нью-Ёрк Айлендэрс» і пабіў гэты рэкорд.

## Крыніцы 
## Спасылкі 
* Старонка на афіцыйным сайце КХЛ
* Старонка на афіцыйным сайце НХЛ

Катэгорыя:Хакеісты Расіі
Катэгорыя:Хакеісты КХЛ
Катэгорыя:Ігракі зборнай Расіі па хакеі
Катэгорыя:Чэмпіёны свету па хакеі з шайбай
Катэгорыя:Ігракі ХК Дынама Масква
Катэгорыя:Ігракі «Вашынгтон Кэпіталз»
Халакост у Полацкім раёне

Ужо з першых дзён акупацыі Полацкага раёна немцы пачалі забіваць яўрэяў. У Быкаўшчыне лекарка з Ветрына, якая прыехала да сваякоў, убачыла яўрэяў і паведаміла пра гэта немцам — дзве сям’і (у адной чацвёра дзяцей, у другой — трое) былі забітыя. У вёсцы Гомель увосень 1941 года былі забітыя 45 мясцовых яўрэяў, а ў студзені 1942 года яшчэ 80. У вёсцы Замошша зімой 1941 года ў лазні хаваліся тры сям’і, якіх немцы збілі бізунамі і спалілі ў гэтым жа будынку. У снежні 1941 года карны атрад расстраляў у вёсцы Белае 7 яўрэяў. З некаторых вёсак прадстаўнікоў народа пераганялі ў найбліжэйшае гета і забівалі ўжо там — напрыклад, так загінулі яўрэі вёскі Судзіна. У 1942 годзе 3 яўрэі былі забітыя ў вёсцы Рудня-Прудок. Яўрэяў расстрэльвалі ў вёсках Дохнары, Засітніца і Світцы.

Немцы, рэалізуючы нацысцкую праграму знішчэння яўрэяў, стварылі на тэрыторыі раёна 10 гета:
* у Бабынічах (1941 — люты 1942, 108 загінулых),
* у Ветрыне (лета 1941 — 11 студзеня 1942, 59 загінулых),
* у Варонічах (верасень 1941 — 10 студзеня 1942, больш за 66 загінулых),
* у Полацку (жнівень 1941 — 3 лютага 1942, ад 7 да 8 тысяч загінулых),
* у Трудах (лета 1941 — 7 лютага 1942, 76 загінулых),
* у Баноні (?),
* у Баравухе-1 (да 13 студзеня 1942, больш за 105 загінулых)
* у Баравухе-2 (5 ліпеня 1941 — люты 1942, 2300 загінулых),
* у Казімірове (да сакавіка 1942, 20 загінулых),
* у Юравічах (да студзеня 1942, больш за 48 загінулых).

3 чалавекі з Полацкага раёна былі ўдастоены ганаровага звання «Праведнік народаў свету» ад ізраільскага мемарыяльнага інстытута «Яд ва-Шэм» «*у знак глыбокай удзячнасці за дапамогу, аказаную яўрэйскаму народу ў гады Другой сусветнай вайны*»: Міхайлава Зоя Васільеўна, Караткевіч Вера, Ануфрыева (Караткевіч) Лідзія.

Помнікі забітым яўрэям у раёне ўстаноўлены ў Полацку (два помнікі), Бабынічах, Ветрыне, Варонічах, Трудах, Гомелі, у раёне Баравухі-2.

## Крыніцы 
## Літаратура 
*  
* 
* 
* 

Полацкі раён
Катэгорыя:Гісторыя Полацкага раёна
Трапічнае паветра

**Трапі́чнае паве́тра** — паветраныя масы, якія фарміруюцца на працягу года ў трапічных і субтрапічных шыротах, а таксама летам кантынентальных раёнах поўдня ўмераных шырот.

Кантынентальнае трапічнае паветра вызначаецца вельмі высокімі летнімі тэмпературамі, нізкай адноснай вільготнасцю, няўстойлівай стратыфікацыяй і высокай запыленасцю. Марское трапічнае паветра адрозніваецца адносна высокай тэмпературай, высокай вільготнасцю і ўстойлівай стратыфікацыяй.

Трапічнае паветра ўзаемадзейнічае з паветрам умераных шырот, ад якога аддзелена палярным фронтам, і з экватарыяльным паветрам, ад якога аддзелена ўнутрытрапічнай зонай канвергенцыі. Часам трапічнае паветра пранікае ва ўмераныя шыроты і выклікае адлігі зімой і сухавеі летам. Можа у цыклонах пранікаць да субпалярных шырот.

## Крыніцы 
## Літаратура 
* 
* 
* 
* 
* *Морина О. М.* Метеорология и климатология : Учебное пособие / О. М. Морина, А. М. Дербенцева, В. А. Морин — Хабаровск: Изд-во Тихоокеанского гос. универаситета, 2013. — С. 42, 43. — 67 с. — 100 экз. — ISBN 978-5-7389-1275-7.
* Глава 3. Тропический пояс // Климатология. География климатов: учебное пособие / В. Н. Сорокина, Д. Ю. Гущина ; Московский гос. ун-т им. М. В. Ломоносова. — М. : Географический факультет МГУ, 2006. — С. 18—29. — 103 с. : ил.; 21 см — ISBN 5-89575-107-5.

Катэгорыя:Паветра
Катэгорыя:Клімат
Анжэліна Анатолеўна Сырамятнікава

**Анжэліна Анатолеўна Сырамятнікава** (нар. 23 верасня 1970, г. Кандалакша, Мурманская вобласць) — беларускі службовец, дэпутатка Палаты прадстаўнікоў Нацыянальнага сходу Рэспублікі Беларусь з 2024 года.

## Біяграфія 
Нарадзілася 23 верасня 1970 года ў г. Кандалакша Мурманскай вобласці (РСФСР).

Скончыла Беларускі інстытут інжынераў чыгуначнага транспарту па спецыяльнасці «Арганізацыя перавозак і кіраванне на транспарце»; Маскоўскі новы юрыдычны інстытут па спецыяльнасці «Юрыспрудэнцыя»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае кіраванне».

Працавала інжынерам па тэхніцы бяспекі, старшынёй прафсаюзнага камітэта, вядучым юрыстам у Гомельскім раённым спажывецкім таварыстве; начальнікам аддзела кадраў, інфармацыйнай і сацыяльнай работы ААТ «Гомельжалезабетон»; намеснікам генеральнага дырэктара па кадрах, ідэалагічнай і сацыяльнай рабоце ААТ «Гомельскі домабудаўнічы камбінат».

Член Беларускай партыі «Белая Русь».

У 2024 годзе стала дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Гомельскай-Прамысловай акругі № 35. Член Пастаяннай камісіі па жыллёвай палітыцы, гандлі і будаўніцтве.

## Узнагароды 
Узнагароджана ганаровымі граматамі Кіраўніка Адміністрацыі Прэзідэнта Рэспублікі Беларусь, Гомельскага гарадскога выканаўчага камітэта і адміністрацыі Савецкага раёна г. Гомеля. Мае падзякі Старшыні Палаты прадстаўнікоў Нацыянальнага сходу Рэспублікі Беларусь, старшыні Федэрацыі прафсаюзаў.

Ганаровы донар Рэспублікі Беларусь.

## Сям’я 
Замужам, мае дваіх дзяцей.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Аавіку (Саарэмаа)

**Аавіку** () — вёска на самым вялікім эстонскім востраве Саарэмаа. Уваходзіць у склад воласці Саарэмаа (да 2017 г.: воласць Лаймьяла) у павеце Саарэмаа.

## Насельніцтва 
Катэгорыя:Населеныя пункты Эстоніі
Араветэ

**Араветэ** () — пасёлак у павеце Ярвамаа воласці Ярва, уздоўж шашы Пярну — Ракверэ. Да адміністрацыйнай рэформы самакіраванняў Эстоніі ў 2017 годзе вёска належала воласці Амбла.

Пасёлак утвораны ў 1975 годзе шляхам зліцця вёскі Араветэ і рабочага пасёлка Маар'я. Складаецца з двух асобных паселішчаў — Араветэ і Маар'ямыйса.
## Насельніцтва 
## Крыніцы 
Катэгорыя:Населеныя пункты Эстоніі
Сяргей Аляксандравіч Егарэйчанка

**Сяргей Аляксандравіч Егарэйчанка** (, г. Мінск) — беларускі пісьменнік, гісторык.

## Біяграфія 
Нарадзіўся  года ў Мінску ў сям’і археолага Аляксандра Егарэйчанкі. Скончыў гістарычны факультэт Беларускага дзяржаўнага ўніверсітэта. Працаваў намеснікам дырэктара па выставачных праектах і гісторыка-культурнай спадчыне Нацыянальнага гісторыка-культурнага музея-запаведніка «Нясвіж».

Уваходзіў у сябры Саюза беларускіх пісьменнікаў.

## Узнагароды 
Лаўрэат Спецыяльнай прэміі Прэзідэнта Рэспублікі Беларусь дзеячам культуры і мастацтва (2017).

## Публікацыі 
* Лебедзі паміраюць разам. — Мінск : I. П. Логвінаў, 2011. — 192 с. — ISBN 978-985-6991-39-7.
* Несвиж. Дворцово-парковый ансамбль. Собрание оружия и доспехов. Книга-альбом. / текст С. Егорейченко, фотоснимки, художественное оформление А. Алексеев, А. Лукашевич, вступительная статья А. Павловский. — Минск: «Выдавец А. Аляксеў», 2014. — 272 с.; ил.
* Нясвіж = Несвиж = Несвиж = Niasvizh : палацава-паркавы ансамбль : збор зброі і даспехаў : [кніга-альбом] / Сяргей Егарэйчанка; [пераклад на беларускую мову: Юрый Бохан, Сяргей Егарэйчанка; пераклад на англійскую мову: Дзяніс Ларыёнаў]. — Мінск : А. А. Аляксееў, 2017. — 267, [4] с. : ил., цв. ил., портр., факс.; 34 см — 715 экз. — ISBN 978-985-90353-5-7.
* Збор зброі і даспехаў Радзівілаў. Вяртанне ў Беларусь / Сяргей Егарэйчанка // Беларускі гістарычны часопіс : навукова-тэарэтычны, навукова-метадычны часопіс / заснавальнікі: Міністэрства адукацыі Рэспублікі Беларусь, РУП «Выдавецтва „Пачатковая школа“», Інстытут гісторыі НАНБ, Беларускі дзяржаўны ўніверсітэт. — 2018. — № 7. — С. 51—57.
* Белорусские сокровища ЮНЕСКО = Беларускія скарбы ЮНЕСКА = Belarusian treasures of UNESCO = Trésors bélarusses de l’UNESCO / Сост. Анцух Л. Ф. ; тексты: Анцух Л. Ф. и др. ; предисловие С. А. Егорейченко. — Минск : Четыре четверти, 2018. — 298, [1] с. — ISBN 978-985-581-213-6.

## Крыніцы 
## Спасылкі 
* 
* Егарэйчанка, Сяргей Аляксандравіч (пісьменнік; гісторык; нар. 1988) // Электронны каталог РНТБ
* «Калейдаскоп». Госць Сяргей Егарэйчанка // Сайт тэлеканала «Беларусь 3»

Катэгорыя:Пісьменнікі Беларусі
Катэгорыя:Гісторыкі Беларусі
Катэгорыя:Беларускамоўныя пісьменнікі
Катэгорыя:Перакладчыкі на беларускую мову
Тсумба

**Тсумба** () — вёска ў воласці Сетамаа павета Вырумаа, Эстонія. Да адміністрацыйнай рэформы мясцовых самакіраванняў Эстоніі 2017 года ўваходзіла ў склад воласці Мерэмяэ. Размешчана за 27 кіламетраў на ўсход ад павятовага цэнтра — горада Выру, і за 18 кіламетраў на паўднёвы захад ад валаснога цэнтра — пасёлка Вярска, за 4 кіламетры ад эстонска-расійскай мяжы. Вышыня над узроўнем мора — 102 метры.

## Насельніцтва 
## Крыніцы 
Катэгорыя:Населеныя пункты Эстоніі
Абдул Хакім Хакані

**Абдул Хакім Хакані** (; ), таксама вядомы як **Абдул Хакім Ісхакзай** () — афганскі ісламскі вучоны, пісьменнік. Старшыня Вярхоўнага суда Ісламскага Эмірата Афганістан з 28 кастрычніка 2021 года і міністр юстыцыі Афганістана. Быў старшынёй перамоўнай групы талібаў у офісе ў Катары. Ён з’яўляецца адным з членаў-заснавальнікаў руху «Талібан» і быў блізкім паплечнікам нябожчыка лідэра мулы Мухамеда Амара.

## Крыніцы 
## Спасылкі 
Катэгорыя:Палітыкі Афганістана
Фернанду да П’едадзе Дыяш душ Сантуш

**Фернанду да П’едадзе Дыяш душ Сантуш** (; ), таксама вядомы як **Нандо** () — ангольскі дзяржаўны і палітычны дзеяч.

Займаў пасады Міністра ўнутраных спраў (1999—2002), Прэм’ер-міністра (2002—2008), двойчы — Старшыні Нацыянальнай асамблеі Анголы (2008—2010, 2012—2022), Віцэ-Прэзідэнта Анголы (2010—2012). З’яўляўся стрыечным братам Прэзідэнта Анголы Жазэ Эдуарду душ Сантуша.

## Крыніцы 
## Спасылкі 
Катэгорыя:Віцэ-прэзідэнты Анголы
Катэгорыя:Прэм’ер-міністры Анголы
Катэгорыя:Прэзідэнты Нацыянальнай асамблеі Анголы
Катэгорыя:Міністры ўнутраных спраў Анголы
Катэгорыя:Члены МПЛА
Самуіл Якаўлевіч Раскін

**Самуіл Якаўлевіч Раскін** () — спецыяліст па тэорыі і методыцы выкладання хіміі, першы дырэктар Гродзенскага настаўніцкага інстытута. Гвардзейскі капітан.

## Біяграфія 
У 1940 годзе працаваў дырэктарам Гродзенскага настаўніцкага інстытута.

Удзельнік Вялікай Айчыннай вайны з 1941 года.

14 студзеня 1946 года завяршыў службу.

## Узнагароды 
* Медаль «За баявыя заслугі» (5 мая 1944);
* Медаль «За перамогу над Германіяй у Вялікай Айчыннай вайне 1941—1945 гг.».

## Бібліяграфія 
* Закон захавання вагі вяшчэстваў : Метад. распрац. / Раскін С. Я. ; Навук.-даслед. ін-т школ. педагогікі БССР — 1938 г.

## Спасылкі 
* Раскин Самуил Яковлевич
* Сводный электронный каталог библиотек Беларуси
* История вуза
* Сведения о Самуиле Раскине из учётно-послужной картотеки

Катэгорыя:Рэктары Гродзенскага дзяржаўнага ўніверсітэта імя Янкі Купалы
Арэ (пасёлак)

**Арэ** () — пасёлак у воласці Торы павета Пярнумаа. У 1945—1992 гадах — цэнтр Арэўскага сельсавета. Статус пасёлка з 1978 года. У Арэ знаходзіўся цэнтр саўгаса «Пярыверэ».

У 1992—2017 гадах пасёлак Арэ было адміністрацыйным цэнтрам аднайменнай воласці.
## Крыніцы 
Катэгорыя:Населеныя пункты Эстоніі
Арыстэ

**Арыстэ**:

## Прозвішча 
* Паўль Арыстэ — эстонскі лінгвіст, этнограф

## Тапонім 
* Арыстэ (Саарэмаа)
Арыстэ (Саарэмаа)

**Арыстэ** () — вёска на самым вялікім эстонскім востраве Саарэмаа. Уваходзіць у склад воласці Саарэмаа (да 2017 г.: Орыссаарэ) у павеце Саарэмаа.

## Насельніцтва 
## Крыніцы 
Катэгорыя:Населеныя пункты Эстоніі
Катэгорыя:Саарэмаа
Торма

**Торма**:
* Торма (возера)
* Торма (воласць)
* Торма (Йыгева)
* Юліус Торма — венгерскі баксёр
Торма (Йыгева)

**Торма** () — вёска ў воласці Йыгева павета Йыгевамаа (Эстонія).

## Насельніцтва 
## Крыніцы 
Катэгорыя:Населеныя пункты Эстоніі
Нажавыя напады ва Усі

Каля 18:30 16 лістапада 2024 года 21-гадовы Сюй Цзяцзінь напаў з нажом на студэнтаў агульнапрафесійнага каледжа ва Усі (правінцыя Цзянсу, КНР), забіўшы восем і параніўшы 17 чалавек.

Паводле інфармацыі крыніц СМІ, нападнік першапачаткова схаваўся ў кустах на тэрыторыі кампуса, а затым пачаў нападаць на людзей. Многія студэнты хаваліся ў сваіх інтэрнатах і нават зачынялі дзверы скрынямі з адзеннем, каб не даць зламысніку ўвайсці.

Хутка да каледжа прыбылі паліцыянты і медыкі. Сілавікі ўвайшлі ў будынак са шчытамі ў руках. Зламыснік сутыкнуўся з паліцэйскімі на пляцоўцы каледжа, дзе паліцыянты пры дапамозе некалькіх студэнтаў схапілі Цзяцзіня.

Паводле звестак паліцыі, злачынец быў выпускніком каледжа 2024 года і не здаў экзамены. Ён нібыта «без ваганняў» прызнаўся ў здзяйсненні нападу. Свой учынак ён абгрунтаваў гневам з-за неатрымання атэстата аб заканчэнні школы, дрэнных вынікаў іспытаў і «незадаволенасці аплатай стажыроўкі».

Напад атрымаў рэзананс ва ўсім свеце.

## Крыніцы 
Катэгорыя:Падзеі 16 лістапада
Катэгорыя:Лістапад 2024 года
Катэгорыя:Забойствы, здзейсненыя ў 2024 годзе
Катэгорыя:2024 год у Кітаі
Катэгорыя:Масавыя забойствы
Торма (возера)

**Торма** () — возера ў Эстоніі, у вёсцы Торма воласці Йыгева павета Йыгевамаа. Плошча вадаёма — 2,5 га. Даўжыня берагавой лініі вадасховішча 700 м
## Крыніцы 
Катэгорыя:Азёры Эстоніі
Дзяніс Іванавіч Ушацкі

**Дзяніс Іванавіч Ушацкі** (нар. 31 сакавіка 1977, г. Душанбэ, Таджыкістан) — беларускі пажарнік, службовец, дэпутат Палаты прадстаўнікоў Нацыянальнага сходу Рэспублікі Беларусь з 2024 года.

## Біяграфія 
Нарадзіўся 31 сакавіка 1977 года ў г. Душанбэ (Рэспубліка Таджыкістан).

Скончыў Гомельскі інжынерны інстытут МНС Рэспублікі Беларусь па спецыяльнасці «Папярэджанне і ліквідацыя надзвычайных сітуацый»; магістратуру Камандна-інжынернага інстытута МНС Рэспублікі Беларусь па спецыяльнасці «Кіраванне абаронай ад надзвычайных сітуацый»; палкоўнік унутранай службы.

Працоўны шлях пачаў з пасады пажарнага, працаваў начальнікам дзяжурнай змены; інспектарам інспекцыі дзяржаўнага пажарнага нагляду; намеснікам начальніка пажарнай аварыйна-выратавальнай часці па службе, падрыхтоўцы і пажаратушэнні; начальнікам пажарнай аварыйна-выратавальнай часці; намеснікам начальніка Маладзечанскага гаррайаддзела па надзвычайных сітуацыях па аператыўна-тактычнай рабоце, начальнікам штаба ліквідацыі надзвычайных сітуацый; начальнікам Маладзечанскага гаррайаддзела па надзвычайных сітуацыях.

У 2024 годзе стаў дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Маладзечанскай-гарадскай акругі № 72. Член Пастаяннай камісіі па экалогіі і прыродакарыстанні.

## Узнагароды 
Узнагароджаны Ганаровай граматай Міністэрства па надзвычайных справах Рэспублікі Беларусь, нагрудным знакам Міністэрства па надзвычайных справах Рэспублікі Беларусь «За заслугі», медалём «За бездакорную службу» II і III ступені.

## Сям’я 
Жанаты, выхоўвае дачку.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Махамад Расулоф

**Махамад Расулоф** (; нар. , Шыраз) — іранскі незалежны рэжысёр, які жыве ў эміграцыі ў Еўропе. Найбольш вядомы па фільмах «» (2002), «» (2005), «» (2011), «» (2013), «» (2017) і «» (2020). За апошні фільм Расулоф атрымаў «Залатога мядзведзя» на Берлінскім кінафестывалі 2020 года.

Расулофа некалькі разоў арыштоўвалі і канфіскоўвалі пашпарт, паколькі характар і змест яго фільмаў прывялі да канфлікту з урадам Ірана. У маі 2024 года, пасля аб’явы аб тым, што яго фільм «» быў абраны ў асноўны конкурс Канскага кінафестывалю, Махамад Расулоф быў прысуджаны Ісламскай Рэспублікай да 8 гадоў пазбаўлення волі, бічавання і штрафу. Пасля вынясення прысуду Расулоф збег у Германію.

## Выбраная фільмаграфія 
## Крыніцы 
## Спасылкі 
* 

Катэгорыя:Кінарэжысёры Ірана
Катэгорыя:Сцэнарысты Ірана
Катэгорыя:Кінапрадзюсары Ірана
Катэгорыя:Кінарэжысёры XXI стагоддзя
Катэгорыя:Сцэнарысты XXI стагоддзя
Катэгорыя:Кінапрадзюсары XXI стагоддзя
Катэгорыя:Лаўрэаты Берлінскага кінафестывалю
Цыркуль (значэнні)

**Цыркуль** — шматзначны тэрмін.

* Цыркуль — прылада для чарчэння акружнасцей і дуг акружнасцей і вымяральная прылада.
* Цыркуль — сузор’е ў паўднёвай частцы зорнага неба.
* Цыркуль (ESO 097-13) — галактыка ў сузор’і Цыркуль.
Гастон Браўн

**Гастон Браўн** (; , , Калонія Антыгуа) — прэм’ер-міністр Антыгуа і Барбуда з 13 чэрвеня 2014 года. Як глава ўрада, двойчы ад Антыгуа і Барбуда старшынстваваў у Карыбскай супольнасці ў другой палове 2014 і першай палове 2021 гадоў.

## Біяграфія 
Нарадзіўся і вырас ў бедным раёне Поінт Сент-Джонса. Пасля заканчэння сярэдняй адукацыі Браўн паступіў у Гарадскі банкаўскі каледж у Вялікабрытаніі, дзе атрымаў ступень бакалаўра банкаўскай справы і фінансаў. Потым Манчэстэрскі ўніверсітэт і атрымаў ступень магістра дзелавога адміністравання (MBA) у фінансах.

Будучы ўпершыню абраным у парламент у 1999 годзе, быў прызначаны міністрам планавання, гандлю, прамысловасці, камерцыі і грамадскіх паслуг. Ужо ў снежні 2012 года перамог лідара Лейбарысцкай партыі АіБ Лестэра Бёрда. На усеагульных выбарах 2014 года, Лейбарысцкая партыя пад старшынствам Браўна перамагла дзеючую Аб’яднаную прагрэсіўную партыю, якая кіравала на працягу 10 гадоў.

Пасля смерці каралевы Вялікабрытаніі Лізаветы II, Браўн заявіў, што плануецца на працягу трох гадоў правядзенне рэферэндуму аб тым, ці стане краіна рэспублікай. Ён дадаў, што краіна застанецца членам Садружнасці незалежна ад выніку.

## Крыніцы 
## Спасылкі 
Катэгорыя:Выпускнікі Манчэстэрскага ўніверсітэта
Катэгорыя:Прэм’ер-міністр Антыгуа і Барбуда
Катэгорыя:Члены Лейбарысцкай партыі Антыгуа і Барбуды
Алег Анатолевіч Міхнюк

**Алег Анатолевіч Міхнюк** (нар. ) — беларускі трэнер па валейболе.

## Біяграфія 
Вучыўся ў Бараўлянскай гімназіі, РВАР і БНТУ.

Выхаванец салігорскай школы валебола.

У сезоне 2017/2018 які завяршыў кар’еру валейбаліста і стаў другім трэнерам каманды «МАПІД». Быў галоўным трэнерам каманды «МАПІД», у 2024 годзе стаў галоўны трэнер каманды «Мінск».
## Крыніцы 
## Спасылкі 
* Aleh Mikhniuk 
* ОЛЕГ МИХНЮК — ГЛАВНЫЙ ТРЕНЕР КОМАНДЫ «МИНСК» 
* Михнюк Олег
* Олег Миканович покидает ВК «МАПИД» и продолжит карьеру в «Кузбассе»
* Aleh MIKHNIUK

Катэгорыя:Трэнеры зборнай Беларусі па валейболе
Катэгорыя:Трэнеры «Будаўніка» Мінск
Катэгорыя:Трэнеры МАПІДа (валейбол)
Катэгорыя:Валейбольныя трэнеры Беларусі
Катэгорыя:Валейбалісты Беларусі
Міхнюк

**Мінюк** — прозвішча.

## Вядомыя носьбіты 
* Алег Анатолевіч Міхнюк (нар. 1983) — беларускі трэнер па валейболе.
* Іван Міхнюк (нар. 2003) — беларускі футбаліст.
* Уладзімір Мікалаевіч Міхнюк (1947—2004) — беларускі і савецкі гісторык. Доктар гістарычных навук (1987), прафесар (1991).
Халакост у Пастаўскім раёне

На тэрыторыі Полацкага раёна немцы, рэалізуючы нацысцкую праграму знішчэння яўрэяў, стварылі 3 гета:

* у Дунілавічах (1941 — 21 лістапада 1942, каля 1000 загінулых),
* у Лынтупах (1941 — канец снежня 1942, каля 250 загінулых),
* у Паставах (люты — лістапад 1942, каля 4000 загінулых).

У Пастаўскім раёне 19 чалавек былі ўдастоены ганаровага звання «Праведнік народаў свету» ад ізраільскага мемарыяльнага інстытута «Яд ва-Шэм» «*у знак глыбокай удзячнасці за дапамогу, аказаную яўрэйскаму народу ў гады Другой сусветнай вайны*»:
* Ёзеф, Баляслава, Цэліна Анішкевічы і Ванда Скуратовіч (Анішкевіч). У вёсцы Зосіна выратавалі Славіна Ерамію і яго сям’ю.
* Браніслаў, Станіслава, Флер’ян, Станіслаў і Вераніка Зямчонак, Браніслава Урублеўская (Зямчонак). Выратавалі сям’ю Гордан з чатырох чалавек: Янкеля, яго жонку Хінду і дзяцей Абрама і Лібу.
* Кацярына і Іван Крывенскія выратавалі Славіну Соню ў Дунілавічах.
* Казімір, Паўліна, Віктар, Валерыя і Генефа Несцяровіч у вёсцы Зарэжжа выратавалі Шпрэйрэгена Ізраіля, Гольдмана Іцхака, Цэйтліна Берла.
* Уладзіслаў і Антоній Скорыя. У вёсцы Казіміраўка выратавалі Бесмана Бернарда.

У 1956 годзе ў Паставах на магіле ахвяр генацыду яўрэяў на вуліцы Горкага была ўсталяваная стэла.

У Лынтупах у 1960-х гадах усталяваныя 5 помнікаў яўрэям — вязням гета.

У Дунілавічах помнік ахвярам Катастрофы пастаўлены ў 1958 годзе.

## Крыніцы 
## Літаратура 
* 

Катэгорыя:Гісторыя Пастаўскага раёна
Пастаўскі раён
Надзея Анатолеўна Хальцова

**Надзея Анатолеўна Хальцова** (нар. 23 ліпеня 1978, в. Мікелеўшчына, Мастоўскі раён, Гродзенская вобласць) — беларуская настаўніца, дэпутатка Палаты прадстаўнікоў Нацыянальнага сходу Рэспублікі Беларусь з 2024 года.

## Біяграфія 
Нарадзілася 23 ліпеня 1978 года ў вёсцы Мікелеўшчына Мастоўскага раёна Гродзенскай вобласці.

Скончыла Гродзенскі дзяржаўны ўніверсітэт імя Янкі Купалы па спецыяльнасці «Настаўнік беларускай мовы і літаратуры».

Працавала настаўніцай беларускай мовы і літаратуры сярэдняй школы № 2 г. Масты; настаўніцай рускай мовы і літаратуры, намесніцай дырэктара па асноўнай дзейнасці Мікелеўшчынскага дзіцячага сада — сярэдняй школы Мастоўскага раёна; інспектаркам па асноўнай дзейнасці аддзялення сацыяльнай дапамогі дома, загадчыцай аддзялення першаснага прыёму, інфармацыі, аналізу і прагназавання Цэнтра сацыяльнага абслугоўвання насельніцтва Мастоўскага раёна; дырэктаркай гімназіі № 1 імя Данілы Іванавіча Валковіча г. Масты.

Член Беларускай партыі «Белая Русь», грамадскага аб’яднання «Беларускі саюз жанчын», рэспубліканскага грамадскага аб’яднання «Белая Русь».

У 2024 годзе стала дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Шчучынскай акругі № 60. Член Пастаяннай камісіі па бюджэце і фінансах.

## Сям’я 
Выхоўвае дачку.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Родні Уільямс

**Сэр Родні Эры Лоўрэнс Уільямс** (; ) — генерал-губернатар Антыгуа і Барбуда з 13 жніўня 2014 года. 

## Біяграфія 
Сын былога дэпутата ад Лейбарысцкай партыі Антыгуа і Барбуды Эрнэста Эмануэля Уільямса. 

Уільямс скончыў гімназію Антыгуа ў Сент-Джонс, пасля чаго год выкладаў у ёй жа. У 1976 годзе атрымаў ступень бакалаўра медыцыны, бакалаўра хірургіі (MBBS) Універсітэта Вест-Індыі.

У перыяд з 1992 па 2004 гады ён працаваў у кабінеце міністраў у якасці міністра (сумяшчаюшчы некаторыя пасады) адукацыі, культуры, тэхналогій, эканамічнага развіцця, турызму і навакольнага асяроддзя.

## Крыніцы 
## Спасылкі 
Катэгорыя:Выпускнікі Універсітэта Вест-Індыі
Катэгорыя:Генерал-губернатары Антыгуа і Барбуда
Катэгорыя:Міністры ўнутраных спраў Анголы
Катэгорыя:Члены Лейбарысцкай партыі Антыгуа і Барбуды
Музей ромскай культуры (Брно)

**Музей ромскай культуры** () — музей, размешчаны ў чэшскім горадзе Брно, прысвечаны гісторыі і культуры ромаў (цыганоў).

## Гісторыя 
Музей быў заснаваны ў 1991 годзе як некамерцыйная арганізацыя прадстаўнікамі чэшска-цыганскай інтэлігенцыі на чале з Янай Харватавай у перыяд свабоды, які рушыў услед за Аксамітнай рэвалюцыяй у Чэхаславакіі. Пасля заснавання музей некалькі разоў мяняў месцазнаходжанне і змагаўся з фінансавымі праблемамі. У снежні 2000 года музей пераехаў на вуліцу Браціслаўскую ў Брно (вуліца Браціслаўская з’яўляецца цэнтрам цыганскай абшчыны горада).

У 2005 годзе музей перайшоў у вядзенне ; з таго часу ён фінансуецца з дзяржаўнага бюджэту.

## Збор і бібліятэка 
Збор музея налічвае больш за 28 тысяч экспанатаў. Пастаянная экспазіцыя, «Le Romengero drom», займае 6 залаў плошчай 351 м².

Музей таксама праводзіць часовыя выставы, лекцыі, канцэрты, дэбаты, курсы цыганскай мовы, кінапаказы і паказы мод.

## Крыніцы 
## Спасылкі 
* Афіцыйны сайт Музея ромскай культуры 

Катэгорыя:Гістарычныя музеі Чэхіі
Катэгорыя:Музеі Брна
Катэгорыя:Цыганская культура
Алінсія Уільямс-Грант

**Алінсія Ташыба Харыет Уільямс-Грант** (; , Нью-Уінторпс, Сент-Джордж, ) — старшыня Сената Антыгуа і Барбуда з 25 чэрвеня 2014 года.

Скончыла бакалаўрыят Вулвергемптанскага ўніверсітэта па спецыяльнасці права і мае сертыфікат юрыдычнай адукацыі юрыдычнай школы Х’ю Вудзінга.

З 2009 па 2015 гады займала пасаду скарбніка Савета адвакатаў Антыгуа і Барбуды.

## Крыніцы 
## Спасылкі 
Катэгорыя:Выпускнікі Вулвергемптанскага ўніверсітэта
Катэгорыя:Старшыні Сената Антыгуа і Барбуда
Катэгорыя:Члены Лейбарысцкай партыі Антыгуа і Барбуды
Арцём Кудрашоў

**Арцём Кудрашоў** (нар. ) — беларускі валейбаліст. Майстар спорту Беларусі.

## Біяграфія 
Выхаванец Віцебскага ДЮСШ N°4.
Выступаў «МАПІД» (2013—2017), «Будаўнік» (2017—2020), «БАС Беласток» (2020—2021, Польшча), «Макабі Ашдод» (2021—2022, Ізраіль). З 2023 года ў «Барысаў-БДУФК».

## Дасягненні 
*   Чэмпіён Беларусі (2): 2015/16, 2014/15
*   Срэбраны прызёр чэмпіянату Беларусі (4): 2019/20, 2018/19, 2017/18, 2016/17
*   Уладальнік Кубка Беларусі (4): 2017/18, 2016/17, 2015/16, 2014/15
*   Сярэбраны прызёр Кубка Беларусі (2): 2019/20, 2018/19
 

## Спасылкі 
* Artsiom Kudrashou
* Кудряшов Артём/ Kudrashou Artsiom
* Волейбол. Артем Кудряшов: «Первые две партии хорошо сыграли, а третью провалили. Пришлось показать характер»
* АРТЕМ КУДРЯШОВ. В БОРИСОВЕ ВСЕМ ДОВОЛЕН

Катэгорыя:Валейбалісты Беларусі
Катэгорыя:Майстры спорту Беларусі
Катэгорыя:Ігракі «Макабі» Ашдод (валейбол)
Алена Мікалаеўна Хаміцэвіч

**Алена Мікалаеўна Хаміцэвіч** (нар. 14 снежня 1967, г. Салігорск, Мінская вобласць) — беларуская выкладчыца, дэпутатка Палаты прадстаўнікоў Нацыянальнага сходу Рэспублікі Беларусь з 2024 года.

## Біяграфія 
Нарадзілася 14 снежня 1967 года ў г. Салігорску Мінскай вобласці.

Скончыла Мінскі дзяржаўны педагагічны інстытут імя А. М. Горкага па спецыяльнасці «Матэматыка»; прайшла перападрыхтоўку ў Рэспубліканскім інстытуце прафесійнай адукацыі па спецыяльнасці «Менеджмент устаноў прафесійнай адукацыі».

Працавала выкладчыцай інфарматыкі і вылічальнай тэхнікі; намесніцай дырэктара па вучэбнай рабоце, намесніцай дырэктара па вучэбна-вытворчай рабоце, дырэктаркай Салігорскага дзяржаўнага каледжа.

З’яўлялася членам абласнога Савета дырэктараў устаноў прафесійнай адукацыі Мінскай вобласці.

Член Рэспубліканскай партыі працы і справядлівасці.

У 2024 годзе стала дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Салігорскай-гарадскай акругі № 68. Член Пастаяннай камісіі па адукацыі, культуры і навуцы.

## Узнагароды 
Узнагароджана медалём «За працоўныя заслугі», Граматай і Ганаровай граматай Міністэрства адукацыі Рэспублікі Беларусь, ганаровымі граматамі Мінскага абласнога выканаўчага камітэта, галоўнага ўпраўлення па адукацыі Мінскага абласнога выканаўчага камітэта, Салігорскага гарадскога і раённага выканаўчых камітэтаў, Салігорскага раённага Савета дэпутатаў, нагрудным знакам Міністэрства адукацыі «Выдатнік адукацыі».

## Сям’я 
Замужам, мае сына.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Выкладчыкі  Салігорскага дзяржаўнага каледжа
Ару (Саарэмаа)

**Ару** () — вёска на самым вялікім эстонскім востраве Саарэмаа. Уваходзіць у склад воласці Саарэмаа (да 2017 г.: воласць Лейсі) у павеце Саарэмаа.

## Насельніцтва 
## Крыніцы 
Катэгорыя:Населеныя пункты Эстоніі
Ныа (пасёлак)

**Ныа** () — пасёлак у павеце Тартумаа, Эстонія. Адміністрацыйны цэнтр воласці Ныа. Размешчаны за 15 кіламетраў на паўднёвы захад ад Еўрапейскага маршруту E264. Адлегласць да павятовага цэнтра — горада Тарту — 12 кіламетраў. Вышыня над узроўнем мора — 62 метры.

У пасёлку знаходзіцца аднайменная чыгуначная станцыя.

## Насельніцтва 
## Крыніцы 
Катэгорыя:Населеныя пункты Эстоніі
Колк’я

**Колк’я** () — пасёлак у воласці Пейпсіяэрэ павета Тартумаа, Эстонія. Размешчаны на заходнім беразе Чудскога возера. Да 2017 года пасёлак быў цэнтрам скасаванай воласці. Музей стараабрадцаў.
## Насельніцтва 
## Крыніцы 
Катэгорыя:Населеныя пункты Эстоніі
Кыштымская аварыя

**Кыштымская аварыя** — адна з першых у СССР радыяцыйная надзвычайная сітуацыя тэхнагеннага характару (выбухны выкід радыеактыўных рэчываў), якая адбылася 29 верасня 1957 года на хімкамбінаце «Маяк» у закрытым горадзе Чалябінск-40 (цяпер Азёрск).

Выбух стаў следствам парушэння рэжыму ахаладжэння ёмістасці захоўвання радыеактыўных адходаў. Аварыя лічыцца цяжкай, па сучаснай міжнароднай класіфікацыі радыяцыйных інцыдэнтаў і аварый МАГАТЭ адпавядае 6-му ўзроўню з 7 магчымых, з наступствамі, якія пацягнулі неабходнасць прымянення мер радыяцыйнай абароны насельніцтва ў лакальным маштабе. Саступае толькі аварыям на ЧАЭС і Фукусіма-1, якія адбыліся значна пазней.

## Крыніцы 
Катэгорыя:1957 год у СССР
Асука

**Асука**:
## Геаграфія 
* Асука (Саарэмаа)
## Гісторыя 
* Перыяд Асука
Атла (заліў)

**Атла-лахт** () — заліў Былтыйскага мора, у воласці Саарэмаа павета Саарэмаа каля самага вялікага вострава Эстоніі Саарэмаа. Аддзяляе паўвостраў Элда і Эрыксаарэ. Аднайменная вёска Атла размешчаны акурат на беразе заліва. У заліве знаходзяцца астравы Ахераху, Коеракуйв, Кітселайд, Сакулайд і Урвераху, якія, як і заліў, знаходзяцца ў нацыянальным парку Вільсандзі.

Катэгорыя:Залівы Балтыйскага мора
Пухк

**Пухк** — прозвішча.

## Вядомыя носьбіты 
* Вальдэмар Пухк — эстонскі прадпрымальнік, дыпламат
* Ёакім Пухк — эстонскі прадпрымальнік, дзяржаўны дзеяч
Ёакім Пухк

**Ёакім Пухк** (; 13 мая / 25 мая 1888, Вільяндзі — , Кіраў, РСФСР) — эстонскі прадпрымальнік і дзяржаўны дзеяч.

## Біяграфія 
У 1917/18 гадах быў старшынёй Эстонскага харчовага камітэта, у 1918/19 гадах намеснікам міністра харчавання Эстонскай Рэспублікі. У 1918/19 гадах браты Пухк часткова фінансавалі працу Часовага ўрада. На «Парыжскіх прыгарадных дагаворах» у 1919 годзе і на перамовах па Тартускім міры ў 1920 годзе Пухк быў членам эстонскай дэлегацыі ў якасці гандлёвага дэлегата. Пухк быў членам Устаноўчага сходу, які распрацаваў першую канстытуцыю Эстоніі.

Быў ганаровым консулам Літвы (1921—1927) і Фінляндыі (1927—1940). Прымаў удзел у працы Лігі Нацый. У 1938 годзе Пухк стаў членам Дзяржаўнага савета Эстоніі.

З савецкай акупацыяй Эстоніі ў 1940 годзе кампанія «J. Puhk & Pojad» была экспрапрыявана акупацыйнымі ўладамі. Ёакім Пухк — як і яго браты — быў арыштаваны 31 жніўня 1940 года па загадзе Народнага камісарыята ўнутраных спраў Эстонскай ССР. Першапачаткова ён быў зняволены ў турме Патарэй у Таліне, а затым у чэрвені 1941 года быў перавезены ў Кіраўскую вобласць, у глыб Савецкага Саюза.

8 жніўня 1942 года Ёакім Пухк быў прыгавораны НКУС да расстрэлу і ў наступным месяцы расстраляны ў Кіраўскай турме № 1.
## Крыніцы 
Катэгорыя:Прадпрымальнікі Эстоніі
Вальдэмар Пухк

**Вальдэмар Пухк** (; 11 снежня 1891, Вільяндзі — , ) — эстонскі дыпламат, юрыст і эканаміст.

## Біяграфія 
Вальдэмар Пухк нарадзіўся ў Вільяндзі у сям’і паспяховага гандляра зярном, уладальніка млына Яака Іагана Пухка, які з 1889 года таксама валодаў запалкавай фабрыкай у горадзе.

З 1911 па 1917 год вучыўся ў Пецярбургскім універсітэце. Пасля рэвалюцыі быў вымушаны з’ехаць у Эстонію, дзе працягнуў навучанне на юрыдычным факультэце Тартускага ўніверсітэта і скончыў яго ў 1922 годзе.

З 1913 года — саўладальнік абутковай кампаніі «Я. Пухк і сыны», заснаванай бацькам Вальдэмара). Ёй валодалі таксама Ёакім (1888—1942), Эдуард (1890—1943), Аляксандр (1893—1941) і Эвальд (1897—1942) Пухкі. У 1924 годзе сям’я набыла металаапрацоўчы завод «Ilmarine» («Ільмарыне»), і Вальдэмар стаў яго генеральным дырэктарам.

З 1918 года і да самай смерці ў 1937 годзе Пухк займаў розныя дзяржаўныя пасады ў Эстоніі: быў членам урада, міністрам гандлю і прамысловасці (1918—1919). Калі Эстонія канчаткова набыла незалежнасць, ён заняўся дыпламатычнай працай. Быў эстонскім паслом у Берліне. У 1935 годзе быў ганаровым консулам Японіі ў Таліне.

У апошнія гады жыцця, захварэўшы на туберкулёз, Пухк часта ездзіў на адпачынак у Швейцарыю. У 1937 годзе памёр у выніку сардэчнага прыступу.

Практычна ўсе сваякі Пухка былі рэпрэсаваныя пасля далучэння Эстоніі да СССР.
## Крыніцы 
Катэгорыя:Прадпрымальнікі Эстоніі
Аўла-Вінтры

**Аўла-Вінтры** () — вёска на самым вялікім эстонскім востраве Саарэмаа. Уваходзіць у склад воласці Саарэмаа (у 2014-2017 гадах: Ляэнэ-Саарэ) у павеце Саарэмаа.

## Насельніцтва 
## Крыніцы 
Катэгорыя:Населеныя пункты Эстоніі
Айрапецян

**Айрапецян** () — армянскае прозвішча.

## Вядомыя носьбіты 
* Луара Гургенаўна Айрапецян (нар. 1997) — расійская і армянская спявачка.
* Стэфан Айрапецян (нар. 1997) — эстонскі спявак армянскага паходжання.
Аарэ Пілв

**Аарэ Пілв** (, нар. , Вільяндзі) — эстонскі пісьменнік і літаратуразнавец.

З 1983 па 1994 год вучыўся ў Вільяндзі, затым вывучаў эстонскую філалогію ў Тартускім універсітэце. Пасля заканчэння (1999) ён працягнуў навучанне і зараз з’яўляецца дактарантам Тартускага ўніверсітэта. Адначасова працуе ў Інстытуце літаратурных даследаванняў Акадэміі навук Эстоніі.

Быў адным з найбольш вядомых членаў заснаванай у 1996 годзе літаратурнай групы Erakkond, з 1998 года з’яўляецца членам Саюза пісьменнікаў Эстоніі.

Прэмія «Культурны капітал Эстоніі» (1996)
## Крыніцы 
Катэгорыя:Пісьменнікі Эстоніі
Алена Анатолеўна Хіля

**Алена Анатолеўна Хіля** (нар. 18 лютага 1975, в. Пажыжма, Воранаўскі раён, Гродзенская вобласць) — беларуская настаўніца, дэпутатка Палаты прадстаўнікоў Нацыянальнага сходу Рэспублікі Беларусь з 2024 года.

## Біяграфія 
Нарадзілася 18 лютага 1975 года ў вёсцы Пажыжма Воранаўскага раёна Гродзенскай вобласці.

Скончыла Мазырскі дзяржаўны педагагічны інстытут імя Н. К. Крупскай па спецыяльнасці «Педагогіка і методыка пачатковага навучання»; Беларускі дзяржаўны педагагічны ўніверсітэт імя Максіма Танка па спецыяльнасці «Настаўнік-дэфектолаг».

Працавала настаўніцай пачатковых класаў у Сярэдняй школе № 2 г. Петрыкава Гомельскай вобласці; метадысткам, настаўніцай-дэфектолагам Петрыкаўскага раённага цэнтра карэкцыйна-развіваючага навучання і рэабілітацыі; настаўніцай пачатковых класаў, намесніцай дырэктара па вучэбнай рабоце, дырэктаркай Бараўлянскай сярэдняй школы № 2 Мінскага раёна.

Дэпутатка Мінскага раённага Савета дэпутатаў 28-га склікання, намесніца старшыні Савета дэпутатаў 28-га склікання.

Член Беларускай партыі «Белая Русь».

У 2024 годзе стала дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Мінскай сельскай акругі № 77. Член Пастаяннай камісіі па жыллёвай палітыцы, гандлі і будаўніцтве.

## Узнагароды 
Узнагароджана Ганаровай граматай Нацыянальнага сходу Рэспублікі Беларусь, граматамі Міністэрства адукацыі Рэспублікі Беларусь, Мінскага раённага выканаўчага камітэта. Мае Падзячны ліст Прэзідэнта Рэспублікі Беларусь. Занесена на Дошку гонару Мінскай абласной прафсаюзнай арганізацыі адукацыі і навукі (2011).

## Сям’я 
Выхоўвае дваіх дзяцей.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Дэпутаты Мінскага раённага Савета дэпутатаў
Рані

**Рані**:

## Беларусь 
* Рані (Камянецкі раён)

## Эстонія 
* Рані (Тартумаа)
Камб’я

'''Камб'я''' () — пасёлак у Эстоніі, адміністрацыйны цэнтр воласці Камб'я павета Тартумаа. Лютэранская царква Святога Марціна, помнік архітэктуры XIV—XIX стагоддзяў.
## Насельніцтва 
## Крыніцы 
Катэгорыя:Населеныя пункты Эстоніі
Рані (Тартумаа)

**Рані** () — пасёлак у воласці Кастрэ павета Тартумаа, Эстонія. Да адміністрацыйнай рэформы мясцовых самакіраванняў Эстоніі 2017 года ўваходзіў у склад воласці Юленурмэ (скасаваная).

Размешчаны каля ўсходняй мяжы павятовага цэнтра — горада Тарту, паміж Валгаскай і Вільяндзіскай шашой. Вышыня над узроўнем мора — 61 метр.
Клімат умераны. Паштовы індэкс — 61708.

## Насельніцтва 
## Крыніцы 
Катэгорыя:Населеныя пункты Эстоніі
Стэфан Айрапецян

**Стэфан Айрапецян** ( ; нар. , Вільяндзі), вядомы як **Стэфан** — эстонскі спявак і аўтар песень армянскага паходжання. Прадстаўляў Эстонію на Еўрабачанні 2022 года з песняй «Hopэ».

## Біяграфія 
Нарадзіўся ў Вільяндзі ў армянскай сям’і. Спявае з ранняга дзяцінства пад кіраўніцтвам Хедзі-Кай Пай, свайго педагога па вакале, і выйграў некалькі конкурсаў. У 2010 годзе ён прыняў удзел у дзіцячым песенным конкурсе «Laulukarussell», арганізаваным эстонскім тэлебачаннем, і выйшаў у фінал.

Удзельнічаў у «Eesti Laul» чатыры разы, выйграў адзін раз. Яго першы запіс быў у 2018 годзе ў складзе дуэта Vaje з песняй «Laura (Walk with Me)», заняў трэцяе месца ў суперфінале. Яго першы сольны запіс быў у 2019 годзе з песняй «Without You», якая выйграла галасаванне журы ў гранд-фінале і выйшла ў суперфінал, заняўшы трэцяе месца. Затым ён зноў прыняў удзел у нацыянальным адборы ў 2020 годзе з песняй «By My Side», якая заняла сёмае месца ў гранд-фінале.

Ён выйграў конкурс у 2022 годзе з песняй «Hopэ». Дзякуючы перамозе ў 2022 годзе ён быў аўтаматычна выбраны прадстаўляць Эстонію на Еўрабачанні 2022 г..
## Крыніцы 
Катэгорыя:Удзельнікі конкурсу песні Еўрабачанне 2022